# Riva

### от Уикипедия, свободната енциклопедия

Индустриална група със седалище в Милано, Италия. Групата е основана от братята Емилио и Адриано Рива. Основната дейност на концерна е производството на стомана и желязо от метални отпадъци.

Производството на стомана започва през 1957г. в покрайнините на Милано, в индустриалната зона „Caronno Pertusella“.

Към края на 60-те години концернът RIVA достига годишно производство от 300 000 тона. Към началото на 80-те години на 20 век годишната продукция на концерна достига 1,1 милиона тона. Към 1994г. производството на RIVA е вече 5,8 милиона тона, от които 5 тона продукти от валцувана стомана в 5 различни страни, което превръща компанията в един от водещите производители на стомана в Европа.

Концернът успява да стъпи и на Балканите като се сдобива с контрол над гръцкия производител „Hellenic Steel“ в Солун.

Собственост на RIVA e „Ilva Servizi Marittimi“, фирма притежаваща 13 кораба за транспорт на руда и скрап.

Към 2004г. концернът има годишно производство от 16 650 000 тона, разполага с 25 000 работника и има оборот от 8 млрд.евро. Всичко това го поставя на четвърто място сред европейските стоманопроизводители и на 11-то място в света.

## [редактиране] Външни препратки

Riva group

Взето от „http://bg.wikipedia.org../../../r/i/v/Riva.html“.

Категории: Италиански компании

##### Views

- Статия
- Беседа
- Текуща версия

##### Търсене

##### На други езици

- English
- Svenska